1994માં અક્ષય કુમારની 'મોહરા' તેના કરિયર માટે ટર્નિંગ પોઈન્ટ સાબિત થઈ હતી. આ ફિલ્મનું ગીત 'તુ ચીઝ બડી હૈં મસ્ત મસ્ત' ઘણું જ લોકપ્રિય થયું હતું. અક્ષય કુમારે એક ઈન્ટરવ્યૂમાં કહ્યું હતું કે તેના જીવનમાં ત્રણ બાબતોએ ખાસ ભૂમિકા ભજવી છે, 'ખિલાડી' ફિલ્મ, 'તુ ચીઝ બડી હૈં...' સોંગ તથા 'ચુરા કે દિલ મેરા.' સોંગ. આ ત્રણેય બાબતોએ તેની કરિયરને ટોચ પર લઈ ગઈ છે. 1995-1999 નો સમય અક્ષય માટે નબળો રહ્યો. આ સમય દરમિયાન અક્ષય કુમારની 20 ફિલ્મ્સ રીલિઝ થઈ હતી. જેમાં 'સબસે બડા ખિલાડી', 'ખિલાડીઓ કા ખિલાડી', 'જાનવર' તથા 'ઈન્ટરનેશનલ ખિલાડી' હીટ રહી હતી. 1997માં આવેલી 'દિલ તો પાગલ હૈં'માં અક્ષય કુમારનો કેમિયો ચાહકોને યાદ રહી ગયો હતો.